Nizozemsko-venezuelanski rat
Nizozemsko-venezuelanski rat ili Nizozemsko-venezuelanska kriza iz 1908. godine bio je jednomjesečni sukob koji je izbio između Venezuele i Nizozemske zbog sumnje da venezuelanski predsjednik Cipriano Castro skriva židovske izbjeglice iz Cora na otoku Curaçao, koji je bio nizozemski posjed. Cijela situacija kulminirala je kada je Castro potjerao nizozemskog veleposlanika u Caracasu, nakon čega je Nizozemska poslala tri ratna broda – obalni obrambeni brod Jacob van Heemskerck i dvije zaštićene krstarice, Gelderland i Friesland – prema Venezueli. Ti su brodovi imali zapovijed da presretnu svaki brod koji plovi pod venezuelanskom zastavom. 

Dana 12. prosinca 1908. godine, Gelderland je zarobio brod venezuelanske obalne straže, Alix, nedaleko od Puerto Cabella. Alix i drugi brod, 23 de Mayo, zadržani su u nizozemskoj luci Willemstad na otoku Curaçao. S obziro da su imali višestruko jaču mornaricu, Nizozemci su u narednim danima efektivno uspostavili pomorsku blokadu Venezuele, što je bio novi vrhunac u krizi. Bolestan, predsjednik Castro je u jeku krize otišao na liječenje u Europu, barem se tako govorilo, nakon čega je u Venezueli došlo do puča u kojemu je Castro, tada izvan zemlje, svrgnut. Svrgavanje Castra označilo je i faktični kraj krize.

Reference 

1908
Venezuelanski
Venezuelanski ratovi
Novovjekovni ratovi
Ratovi u Južnoj Americi